2730 
2735 
2755 
2760 
2765 
BEKKER: 
cascun matin soloit venir 
ä mon leuer por moi seruir. 
ier matinet, mon essient, 
quant dui leuer, ne vint nient. 
mes cambrelens por li ala; 
un jouencel o li troua 
dormant. cuida que fust pucele, 
en es le pas m’en dist nouele. 
jou i alai con plus tost poi. 
quant le trouai, grant ire en oi. 
de duel qu’en oi ne peuc mot dire. 
en es le pas le vauc ocirre. 
signor, si est que je vous di. 
il me cria por diu merci, 
que en ma cort, voiant ma gent, 
les ocie par jugement. 
porpensai moi que mal feroie, 
se sans jugier les ocioie. 
signor, Oi au@s mon conte: 
par jugement vengies ma honte.” 
un rois s’en est leues en pies. 
si lor a dit “signor, oies. 
nos sires a conte son conte; 
nos i entendons bien sa honte. 
mais neporquant oir deuons, 
ains que jugement en faicons, 
se cil le voloit riens desdire 
que nos ne le veons ocirre. 
de l’encouper, si con j’entent, 
sans respons n’est pas jugement.” 
de l’autre part est dans Yliers, 
rois de Nubie, fors et fiers. 
“dans rois” fait il, “foi que vous doi, 
del tot en tot pas ne l’otroi. 
se me sire el forfait le prist, 
grant droit eust que l’ocesist: 
que s’on prent larron el forfait, 
vers lui ne doit auoir nul plait. 
ses mesfais mostre apertement. 
morir l’estuet sans jugement.” 
or sont tot li baron leu£, 
sus el palais en sont entre, 
2775 
2780 
2785 
2790 
2795 
2300 
2305 
2310 
quant cil ot dit que la besoigne 
tient ä trop maluaise, et tesmoigne 
et dist “por aus me sire enuoit, 
ardoir les face, et si l’otroit.” 
tel parole vont otriant. 
doi serf les amainent auant. 
il i vinrent forment plorant, 
si s’entresgardent doucement. 
Floires apela Blanceflor. 
“bele, or auons de mort paor. 
si auons droit: car bien sauons 
que sans nis un terme morrons. 
mais, bele, cou vous ai jou fait; 
par moi aues vous icest plait. 
se jou ne venisse en la tor, 
n’eussies pas ceste dolor. 
par vous ne fu cou pas, amie. 
or en perdr@s por moi la vie. 
deus fois deusse bien morir 
(ce puet on sauoir, sans mentir), 
l’une por vous, l’autre por moi: 
car tres tout est por mon desroi. 
bele, vostre anel bien gardes: 
ne morres pas tant con l’ares.” 
Blanceflor respont en plourant. 
“amis” dist el, “tort auds grant. 
biaus amis Floires, de ta mort 
ai jou les coupes et le tort. 
vous venistes en ceste terre 
tres tot seulement por moi querre. 
jou seule en fui li oquison. 
por moi montastes el doignon. 
n’i venissies si Jjou n’i fuisse. 
morir por vous por cou deusse; 
por moi feront le jugement. 
biaus amis, vostre anel vous rent: 
car par lui ne voel pas garir 
par si que vous voie morir.” 
il jure diu, nel receura: 
car ains de li, s’ıl puet, morra. 
et Blanceflor adont souspire 
de cou que ele li ot dire. 
